Queendom

Queendom er en norskafrikansk kunstnergruppe. Gruppen ble kjent på 2000-tallet for sine politiske humorforestillinger om det flerkulturelle Norge. Per 2024 består Queendom av Monica Ngozichukwuka Ifejilika og Asta Busingye Lydersen. De er to av fem norsk-afrikanske scenekunstnere som grunnla Queendom i 1999, og mottok Oslo bys kunstnerpris for sitt arbeid i 2007.

Gruppen produserer egne forestillinger med norskafrikansk perspektiv. Deres siste forestilling «Farvann» hadde premiere i 2022 og ble laget i samarbeid med sanger og skuespiller Numa Edema. Stykket er basert på selvbiografisk materiale og har blitt spilt på Drammens Teater, Vega Scene og Kloden Teater i Oslo. 

 Historie 
Queendom var Norges første humor- og revygruppe bestående av norsk-afrikanske kvinner. Gruppen ble etablert våren 1999 og bestod av skuespillere, sangere, skribenter og journalister med lang erfaring fra scene, radio og TV. 

Grunnleggerne var:

 Hannah Wozene Kvam med bakgrunn fra Norge og Etiopia,
 Monica Ifejilika med bakgrunn fra Norge og Nigeria,
 Asta Busingye Lydersen med bakgrunn fra Norge og Uganda,
 Elisabeth Rodrigues med bakgrunn fra Norge og Kapp Verde, og
 Isabell Dahlsveen Sterling med bakgrunn fra Norge samt Trinidad og Tobago.

I 2007 ble gruppen tildelt Oslo bys kunstnerpris fra Oslo kommune. 

I 2008 ga gruppen ut boken Queendom – oppdrag Norge. 

Gruppen ble i 2015 en duo bestående av Monica Ifejilika og Asta Busingye Lydersen. 

 Kunstneriske produksjoner 

 1999: Queendom on the Rocks - verden sett gjennom fem svarte kvinners øyne. Politisk humorshow, Smuget/Oslo. Manus og regi Queendom.
 2001–2002: Cafe Select, politisk humorshow. Fabrikken/Oslo. Manus og regi Queendom.
 2005–2006: Integrert som faen, politisk humorshow, Fabrikken/Oslo. Musikk/tekst Queendom, regi Aleksander Herresthal.
 2007: Queendom in concert feat. Louis Mhlanga. Oslo World Music Festival.
 2008: Oppdrag Norge, satirebok, Cappellen Damm. Manus: Queendom.
 2008: Queendom in concert. Rikskonsertene kulturhusturné med gjesteartist Louis Mhlanga fra Sør-Afrika.
 2009: Alle snakker norsk/Tatt av Afrika, mini humorserie for NRK TV-aksjonen, manus og skuespill Queendom, opptak Norge/Tanzania.
 2009–2010: Queendom skoleturne, Kultursekken i Møre og Romdal.
 2012:: Queendomkonserter på HIFA-festivalen, Zimbabwe.
 2012: Still rising, studioplate daWorks Records AS. Produsent: Olav Torget.
 2013: Ja, vi elsker, musikkteaterforestilling inspirert av stemmerettsjubileet. Manus og musikk: Queendom. Regi Queendom/Bjørn Birch
 2015–2018: Afropeisk Reise, barne- og familieforestilling spilt på Union Scene, Moldejazz, Sortland Jazzfestival og Den Kulturelle Skolesekken i Oppland
 2019: Studioalbum MamaLove, produsert av Queendom og Andre Viervioll/Newtone Studios. Utgiver: daWorks Records.
 2024: Selvbiografisk teaterforestilling Farvann. Manusforfattere og utøvere: Monica Ifejilika, Asta Busingye Lydersen, Numa Edema. Musiker: Ibou Cissokho.

 Medlemmer 

 Grunnleggere 
Monica Ifejilika (Nigeria/Norge) født i Oslo i 1977. Sanger og låtskriver, med bakgrunn som programleder i NRK og Kanal24. Styreleder i AKKS.

Asta Busingye Lydersen (Uganda/Norge) født i Skottland i 1970. Sanger, låtskriver og frilansskuespiller. Styremedlem i Nationaltheatret, tidligere nestleder i Norsk Kulturråd.

 Hannah Wozene Kvam (født 1972 i Etiopia). Freelance skuespiller, skribent og slampoet.
 Isabell Dahlsveen Sterling, skuespiller.
Elisabeth Rodrigues (norsk-kappverdisk), født i Oslo i 1976. Sanger, låtskriver, designer.

 Queendom har samarbeidet med følgende artister 
Haddy Jatou N'jie (Norge), programleder, forfatter og artist.
Louis Mhlanga (Zimbabwe/Sør-Afrika), gitarist
Manou Gallo (Belgia/Elfenbenskysten), bassist
Admiral P, Numa Edema og Son of Light, gjesteartister på albumet MamaLove (2019)

Pris
2008: Oslo bys kunstnerpris for 2007

 Referanser 

 Eksterne lenker 
  Anmeldelse av Mona Levin  (Aftenposten 2005)
 Queendoms hjemmeside 
 http://www.nrk.no/programmer/tv/tv-aksjonen/1.6757432 
 http://www.facebook.com/queendomproductions
 https://open.spotify.com/artist/6y7XxJA5s8q2IPaztcii6x

Kategori:Norske humorgrupper
Kategori:Etableringer i 1999
Kategori:Norske musikkgrupper